รัฐบาลไทย-ข่าวทำเนียบรัฐบาล-อนุกรรมการระบบบำบัด ฟื้นฟู ติดตามผู้ติดยาเสพติด วางแนวทางบำบัดฟื้นฟูผู้ติดยาเสพติด บูรณาการหน่วยงานในระดับจังหวัด
วันอาทิตย์ที่ 6 พฤศจิกายน 2565
อนุกรรมการระบบบําบัด ฟื้นฟู ติดตามผู้ติดยาเสพติด วางแนวทางบําบัดฟื้นฟูผู้ติดยาเสพติด บูรณาการหน่วยงานในระดับจังหวัด
คณะอนุกรรมการระบบบําบัด ฟื้นฟู ติดตามผู้ติดยาเสพติด เดินหน้าพัฒนาระบบบําบัดยาเสพติดมีคณะทํางานบูรณาการ คัดกรองฯ ระดับจังหวัด, กําหนดบทบาทหน้าที่นักจัดการระบบและทีมสหวิชาชีพในการบําบัดฟื้นฟู ระดับจังหวัด, บริหารจัดการส่งต่อผู้ป่วยยาเสพติดแบบฟื้นฟูระยะยาว
คณะอนุกรรมการระบบบําบัด ฟื้นฟู ติดตามผู้ติดยาเสพติด เดินหน้าพัฒนาระบบบําบัดยาเสพติดมีคณะทํางานบูรณาการ คัดกรองฯ ระดับจังหวัด, กําหนดบทบาทหน้าที่นักจัดการระบบและทีมสหวิชาชีพในการบําบัดฟื้นฟู ระดับจังหวัด, บริหารจัดการส่งต่อผู้ป่วยยาเสพติดแบบฟื้นฟูระยะยาวในเขตสุขภาพ ส่วนกลุ่มผู้ใช้ยาเสพติดใช้แนวทางการบําบัดโดยใช้ชุมชนเป็นฐาน เตรียมอบรมพัฒนาศักยภาพผู้ปฏิบัติงานในสถานฟื้นฟูสมรรถภาพผู้ติดยาเสพติดของหน่วยงานภาคีเครือข่ายอีก 480 คน
นายแพทย์โอภาส การย์กวินพงศ์ ปลัดกระทรวงสาธารณสุข กล่าวถึงการดําเนินงานแก้ไขปัญหายาเสพติดซึ่งเป็นวาระเร่งด่วนของประเทศ ว่า กระทรวงสาธารณสุขมีบทบาทหลักในด้านการบําบัด ฟื้นฟู ผู้ติดยาเสพติดซึ่ง นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้มีคําสั่งตั้งคณะอนุกรรมการชุดต่างๆ เพื่อเร่งรัดการดําเนินงาน โดยในส่วนของคณะอนุกรรมการระบบบําบัด ฟื้นฟู ติดตามผู้ติดยาเสพติดได้เห็นชอบแนวทางการดําเนินงาน 4 เรื่อง คือ 1.การตั้งคณะทํางานบูรณาการ คัดกรอง บําบัดรักษา ฟื้นฟูสมรรถภาพ และฟื้นฟูสภาพทางสังคม ระดับจังหวัดและกรุงเทพมหานคร โดยมีผู้ว่าราชการจังหวัดเป็นประธาน และมีนายแพทย์สาธารณสุขจังหวัดเป็นรองประธาน ทํางานร่วมกับหน่วยงานที่เกี่ยวข้องในพื้นที่เพื่อขับเคลื่อนนโยบายและมาตรการเกี่ยวกับการบําบัดรักษาและฟื้นฟู
2.การกําหนดบทบาทหน้าที่และแผนการดําเนินงานนักจัดการระบบและทีมสหวิชาชีพในการบําบัดฟื้นฟูผู้ป่วยยาเสพติด ระดับจังหวัด (System Manager & Case Manager :SM/CM) 3.การจัดการบริหารโควตาผู้ป่วยยาเสพติดแบบฟื้นฟูระยะยาวในเขตสุขภาพ จํานวน 5,000 ราย ในสถานฟื้นฟูฯ 61 แห่ง โดยมีแนวทางการส่งต่อผู้ป่วยทั้งผู้ป่วยนําใบส่งตัวไปยังสถานฟื้นฟูฯ ด้วยตนเอง และส่งผู้ป่วยไปตามรอบการจัดสรรที่สํานักงานสาธารณสุขจังหวัดกําหนด และ 4.แนวทางการดําเนินงานบําบัดโดยใช้ชุมชนเป็นฐาน (CBTx) สําหรับกลุ่มผู้ใช้ยาเสพติด (สีเขียว)ให้เป็นการบริการภายใต้ศูนย์ฟื้นฟูสภาพทางสังคม โดยมีกระทรวงมหาดไทยเป็นเจ้าภาพหลัก และกระทรวงสาธารณสุขสนับสนุนด้านวิชาการและบุคลากรในพื้นที่ ซึ่งหากแผนงานโครงการใดมีความจําเป็นเร่งด่วนตามข้อสั่งการของนายกรัฐมนตรีและตามมติที่ประชุมของคณะอนุบําบัดฯ ชาติ ที่นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธาน แต่โครงการนั้นๆ ไม่ได้รับสนับสนุนงบประมาณประจําให้ส่งแผนงานมาที่ สํานักงานเลขานุการคณะกรรมการบําบัดรักษาและฟื้นฟู ผู้ติดยาเสพติด กระทรวงสาธารณสุข (สลบ.สธ.) เพื่อดําเนินการของบกลางต่อไป
ทั้งนี้ ในปีงบประมาณ 2565 สถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี (สบยช.) ร่วมกับ โรงพยาบาลธัญญารักษ์ในภูมิภาค และสํานักงานสาธารณสุขจังหวัด 4 แห่ง ได้แก่ เชียงใหม่ ขอนแก่น ปทุมธานี และสงขลา ได้จัดโครงการพัฒนาศักยภาพผู้ปฏิบัติงานในสถานฟื้นฟูสมรรถภาพผู้ติดยาเสพติด รุ่นที่ 1มีผู้เข้ารับการอบรมจาก กองบัญชาการกองทัพไทย กองทัพบก กองทัพเรือ และกรมการปกครอง รวม 240 คน ในปีงบประมาณ 2566 จะจัดการอบรมอีก 2 รุ่น รวม 480 คน เพื่อให้มีบุคลากรครอบคลุมสถานฟื้นฟูของภาคีเครือข่ายทุกแห่งทั่วประเทศ
*************************6 พฤศจิกายน 2565